OzLabs/hebrew-wiki-articles huggingface dataset:
מערוף א-דואליבי

מערוף א-דואליבי (בערבית: معروف الدواليبي; 29 במרץ 1909 - 15 בינואר 2004) היה פוליטיקאי סורי, ממייסדי מפלגת העם , שכיהן פעמיים כראש ממשלת סוריה.

==ביוגרפיה==
הוא נולד בעיר חלב והיה פרופסור למשפטים באוניברסיטה הסורית ומנהיג בולט באחים המוסלמים בדמשק.

ב-1942, בהיותו סטודנט בפריז, ביקר את המופתי הפלסטיני חאג' אמין אל-חוסייני בגרמניה הנאצית. הוא התיידד איתו ושהה אצלו במשך 40 יום. ב-1943 ביקר אותו שוב, באישור השלטונות הצבאיים, ושהה עמו במשך 50 יום. ב-1946 ביקר אותו מספר פעמים במקום כלאו בצרפת, ובחודש יוני אותה שנה חילץ אותו ממעצר הבית שלו והביאו לקהיר, וזאת לאחר שעשה את כל הדרך הזו לפני כן בעצמו כדי לוודא שלא נשקפת למופתי סכנה.

ב-1947, כשנה לאחר עצמאותה של סוריה, נבחר כחבר מועצת העם הסורית, בה ייצג את ציבור הבוחרים של עירו חלב.
בשנים 1949–1950 כיהן כשר הכלכלה, וב-1951 כיהן לזמן קצר כיושב ראש מועצת העם הסורית .

ב-28 בנובמבר 1951 הפך לראש הממשלה בפעם הראשונה. אולם משסירב למנות את שר הביטחון הקודם פאוזי סלו לממשלתו, הורה הגנרל אדיב שישכלי ב-29 בנובמבר 1951 על מעצרו של דואליבי. הממשלה כולה וכל הפוליטיקאים התומכים בברית עם עיראק, כולל מנהיג מפלגת העם, נאזם אל-קודסי ורושדי אל-כיח'יא נכלאו. במחאה, הנשיא האשם אל-אתאסי התפטר והצטרף לאופוזיציה. שישכלי מינה את יד ימינו פאוזי סלו לתפקידי הרמטכ"ל, ראש הממשלה, שר הביטחון והנשיא.

לאחר בריחתו של שישכלי מסוריה, כיהן דואליבי בשנים 1954–1955 כשר ההגנה. אחרי ניצחונה של מפלגת העם בבחירות, כיהן מ-22 בדצמבר 1961 במשך מעט יותר משלושה חודשים כראש הממשלה (ובמקביל גם כשר החוץ), עד שהודח שוב ב-28 במרץ 1962 בהפיכה צבאית.

לאחר תפיסת השלטון על ידי מפלגת הבעת', אחרי ההפיכה של הגנרל לואי אל-אתאסי ב-8 במרץ 1963, הוא נעצר יחד עם כל אויביה האחרים של הרפובליקה הערבית המאוחדת ונכלא בבית הסוהר הצבאי. לאחר שחרורו כעבור כמה חודשים יצא לגלות, תחילה בלבנון ואחר כך לסעודיה, שם עבד כיועץ פרטי של המלך.

בנו, נואף א-דואליבי, קשור לאופוזיציה הסורית.

== הערות שוליים ==

קטגוריה:שרי החוץ של סוריה
קטגוריה:ראשי ממשלת סוריה
קטגוריה:שרי ההגנה של סוריה
קטגוריה:סורים שנולדו ב-1909
קטגוריה:סורים שנפטרו ב-2004
פלמינגו (סוג)

פלמינגו (שם מדעי: Phoenicopterus; בעברית שקיטן) הוא סוג של עופות מים ממשפחת הפלמינגואיים המכיל 3 מינים. בעבר כל מיני המשפחה נכללו בסוג זה אך המין פלמינגו זוטר עבר לסוג ומין יחיד - Phoeniconaias. המינים פלמינגו האנדים ופלמינגו ג'יימס עברו לסוג פלמינגו צהוב-מקור (Phoenicoparrus).

הם מצויים באפריקה, דרום אסיה ואמריקה המרכזית והדרומית. צבע נוצותיהם הוא ורדרד או לבן, או גם ורוד-אדמדם. הצבע הוורוד בא כתוצאה מסרטנים זעירים הנכללים במזונם. בשבי, כדי לשמר את צבעם הוורדרד הם מקבלים למזונם תוספת של ירקות המכילים בטא-קרוטן, כמו גזר, סלק וגמבה. הם ניזונים רק מיצורים קטנים אותם הם מסננים מהמים בעזרת מקורם המיוחד.

חלק מהמינים נודדים מרחקים עצומים בדרך למקורות מים ואפילו מעל הים.

===מינים===
*פלמינגו מצוי (Phoenicopterus roseus)
*פלמינגו אמריקני (Phoenicopterus ruber)
*פלמינגו צ'יליאני (Phoenicopterus chilensis)

==גלריה==
<gallery>
Phoenicopterus roseus 1 (Martin Mecnarowski).jpg|פלמינגו מצוי
Caribbean flamingo at slimbridge arp.jpg|פלמינגו אמריקני
Flamenco..jpg|פלמינגו ממריא(מאר ציקיטה, קורדובה)
Phoenicopterus ruber, flamenkoa.jpg|פלמינגו אמריקני
</gallery>

==קישורים חיצוניים==

* 
* 

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:פלמינגואים
פלמינגו צהוב-מקור

פלמנינגו צהוב-מקור (שם מדעי: Phoenicoparrus) הוא סוג של עופות מים ממשפחת הפלמינגואיים המכיל 2 מינים. בעבר סווגו מינים אלה לסוג פלמינגו (Phoenicopterus).
== מאפיינים ==
המינים בסוג זה ורודים משאר מיני הפלמינגואיים וצבע מקורם צהוב. הם חיים באמריקה הדרומית באקלים היבש של פטגוניה או הקר של הרי האנדים. 

מזונם מורכב מיצורים קטנים, אצות, חסילונים, חרקי מים ודגיגים קטנים, שאותם הם מסננים מהמים באמצעות מקורם בעל המזיפות.

===מינים===
*פלמינגו האנדים (Phoenicoparrus andinus)
*פלמינגו ג'יימס (Phoenicoparrus jamesi)

==קישורים חיצוניים==

קטגוריה:בעלי חיים שתוארו ב-1856
קטגוריה:טקסונים שתוארו בידי שארל לוסיאן בונפרטה
קטגוריה:פלמינגואים
קריסטין הוסונג

קריסטין הוסונג (בגרמנית: Christin Hussong; נולדה ב-17 במרץ 1994) היא אתלטית גרמניה, אלופת אירופה (ברלין 2018) בהטלת כידון.

==ביוגרפיה==
הוסונג נולדה בצווייבריקן שבריינלנד-פפאלץ. אביה אודו משמש כמאמנה האישי ואחותה הגדולה מישל הייתה אלופת גרמניה לנוער בקרב שבע. היא החלה להתאמן באתלטיקה בגיל חמש בעקבות אחותה. 

ב-2009 סיימה שלישית בהטלת כידון באליפות גרמניה באתלטיקה ובשנים 2010 ו-2011 זכתה במקום הראשון. היא ייצגה את גרמניה באולימפיאדת הנוער סינגפור (2010) וסיימה רביעית. באליפות העולם לנוער ב-2011 זכתה במדליית זהב בתוצאה של 59.74 מטר. באליפות העולם עד גיל 19 ב-2012 סיימה שביעית ובאליפות אירופה עד גיל 19 ב-2013 זכתה במדליית כסף בתוצאה של 57.90 מטר. ב-2014 זכתה באליפות גרמניה עד גיל 22 בשיא אישי של 60.26 מטר. 

באליפות אירופה באתלטיקה 2014 סיימה במקום השביעי בתוצאה של 59.29 מטר. היא זכתה במדליית זהב באליפות אירופה עד גיל 22 בתוצאה של 65.60 מטר, שיא גרמניה לגיל זה. באליפות העולם באתלטיקה 2015 סיימה במקום השישי בתוצאה של 62.98 מטר. 

ביוני 2016 קבעה שיא אישי של 66.41 מטר בתחרות בקאסל, באולימפיאדת ריו דה ז'ניירו סיימה במקום ה-12 בתוצאה של 57.70 מטר. באליפות העולם באתלטיקה 2017 קבעה במוקדמות תוצאה של 60.86 מטר, סיימה במקום ה-17 ולא העפילה לגמר.

באליפות אירופה שנערכה בברלין באוגוסט 2018 זכתה הוסונג במדליית זהב בהטלת כידון כבר בהטלה הראשונה שלה כשקבעה שיא אליפות חדש ושיא אישי חדש של 67.90 מטר, לפני ניקולה אוגרודניקובה מצ'כיה (61.85 מטר) וליווטה יאסיונטה מליטא (61.59 מטר). באליפות העולם באתלטיקה 2019 סיימה רביעית בתוצאה של 65.21 מטר.

באולימפיאדת טוקיו (2020) סיימה במקום התשיעי. באליפות אירופה באתלטיקה 2024 סיימה רביעית בתוצאה של 61.92 מטר.
== חייה האישיים ==
הוסונג לומדת ביולוגיה וספורט באוניברסיטת חבל הסאר.

== שיאים אישיים ==
* הטלת כידון: 69.19 מטר (2021)

==קישורים חיצוניים==

* 

* [http://results.nbcolympics.com/athletes/athlete=hussong-christin-1170204/index.html קריסטין הוסונג] באתר NBC

קטגוריה:מטילות כידון גרמניות
קטגוריה:אלופות אירופה באתלטיקה
קטגוריה:אתלטיות גרמניות באולימפיאדת טוקיו (2020)
קטגוריה:אתלטיות גרמניות באולימפיאדת ריו דה ז'ניירו (2016)
קטגוריה:גרמנים שנולדו ב-1994
קטגוריה:אתלטים באולימפיאדת פריז (2024)
רמי בנבנישתי

רמי בנבנישתי (נולד ב-18 ביוני 1951) הוא פרופסור אמריטוס לעבודה סוציאלית באוניברסיטה העברית ובאוניברסיטת בר-אילן. זוכה פרס א.מ.ת לשנת 2016 על תרומתו המדעית לחקר רווחת הילד ושלומו ולפיתוח המקצועי בתחומי העבודה הסוציאלית.

== קורות חייו ==
בנבנישתי, יליד יפו, היה חבר תנועת נוער לנוער כשבהמשך התמנה להנהגתה הארצית.

בשנת 1969, התגייס לחיל התותחנים ובהמשך יצא לקורס קצינים והשתתף במלחמת ההתשה. השתתף כקצין מילואים במלחמת יום הכיפורים.

בשנת 1972, החל ללמוד בבית הספר לעבודה סוציאלית באוניברסיטה העברית בירושלים. לאחר שסיים בהצטיינות יתרה את לימודיו לתואר מוסמך, קיבל מלגה ללימודי דוקטורט ובעבודה סוציאלית ופסיכולוגיה באוניברסיטת מישיגן שבארצות הברית.

בשנת 1982, לאחר השלמת לימודי הדוקטורט, שב כמרצה וחוקר לאוניברסיטה העברית. בתקופה הזו מילא תפקידים שונים והקים קבוצת מחקר בנושא ילדים ובני נוער. במקביל, החל לשרת במילואים כקצין בריאות נפש. בהמשך, עבד במחלקת המחקר בבריאות הנפש כאזרח עובד צה"ל. כיהן כראש המחקר וההערכה ב"מכון חרוב", המקדם את ההתמודדות מול התעללות והזנחה של ילדים.

לאחר שעזב את משרתו באוניברסיטה העברית, עבר בנבנישתי בשנת 2008 באוניברסיטת בר-אילן, שם החל לעסוק במחקרים שונים הנוגעים לבני נוער, ובהם מחקר על ילדים ובני נוער במצבי סיכון ומצוקה ולדרכים המקדמות את רווחתם ואת שלומם - בקהילה ובבתי הספר וכן במסגרות חוץ-ביתיות של אומנה ופנימיות. מחקרים נוספים של בנבנישתי עוסקים בשיפור הדרכים שבהן אנשי המקצוע ומעצבי המדיניות מקבלים החלטות לגבי ילדים, שהיו קורבנות לפגיעה. במרוצת השנים פרסם יותר מ־200 מאמרים, פרקים וספרים ועשרות דוחות מחקר. בשנת 2018 פרש בנבנישתי מאוניברסיטת בר-אילן והעתיק את המשך עבודת המחקרית לאוניברסיטה העברית.

לצד עבודת המחקר האקדמי, מעורב בנבנישתי בפעילות אקדמית וחברתית למען ילדים בישראל ובעולם. במסגרת פעילות זו, היה חבר בוועדות אחדות, שעיצבו את החקיקה ואת דרכי ההתנהלות של שירותי הרווחה והחינוך - בין היתר בקביעת מערכת המיצ"ב וניטור האלימות.

עבודתו זיכתה אותו בפרסים, בהם "פרס לנדאו למדעים ולמחקר", "פרס הרקטור של האוניברסיטה העברית", "פרס מפעל חיים מטעם החברה למחקר בעבודה סוציאלית" ו"פרס מדעים ומחקר" של "מועצת הפיס לתרבות ולאמנות". כמו כן, הוענק לו על ידי ממשלת צרפת תואר אביר על תרומתו לתרבות צרפת.

בשנת 2016, הוענק לו פרס א.מ.ת בקטגוריית מדעי החברה בתחום העבודה הסוציאלית. בנימוקי חבר השופטים נכתב כי “פרס א.מ.ת מוענק לפרופ' רמי בנבנישתי על תרומתו המדעית לחקר רווחת הילד ושלומו ולפיתוח המקצועי בתחומי העבודה הסוציאלית תוך מעורבות בחברה הישראלית והתייחסות לאתגרים הייחודיים שבפניהם היא ניצבת.”
בשנת 2018 הוא נבחר לאקדמיה האמריקאית לעבודה סוציאלית ולרווחה חברתית (Academy of Social Work and Social Welfare)

בנבנישתי נשוי לרות ולהם ארבעה ילדים, ביניהם הדוגמנית והשחקנית, יערה בנבנישתי.

בשנת 2022 דורג בנבנישתי במקום ה-65 מבין 100 החוקרים המשפיעים ביותר בתחום העבודה הסוציאלית בעולם.<ref></ref>

== קישורים חיצוניים ==

* [http://social-work.biu.ac.il/Benbenishty_Rami_heb פרופ' רמי בנבנישתי], באתר אוניברסיטת בר-אילן
* 

== הערות שוליים ==

קטגוריה:זוכי פרס א.מ.ת.
קטגוריה:חוקרי עבודה סוציאלית
קטגוריה:בוגרי תיכון עירוני ז' (יפו)
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת מישיגן
קטגוריה:סגל אוניברסיטת בר-אילן: עבודה סוציאלית
קטגוריה:סגל האוניברסיטה העברית בירושלים: עבודה סוציאלית
קטגוריה:ישראלים שנולדו ב-1951
פלא יועץ

פלא יועץ, הוא ספר מוסר, המכיל עצות להנהגות בכל תחומי החיים, שנכתב על ידי רבי אליעזר פאפו, ונדפס לראשונה בקושטנדינא בשנת ה'תקפ"ד (1824), ולאחר מכן חזר והודפס בעוד 16 מהדורות. באחדות מן המהדורות ניכרת חתימת ידו של הצנזור, אשר הורה למחוק מהן קטעים מסוימים. הספר תורגם לערבית, ליידיש וללדינו. זה האחרון תורגם בידי בנו של המחבר.

המחבר היה אחת הדמויות הנערצות על יהודי האימפריה העות'מאנית וחבל הבלקן, והמשפיעות בהרבצת תורה ומוסר. פאפו שהיה רבה של סיליסטרה שבבולגריה, נלחם ללא חת בכל פרצה שנפרצה בחומת היהדות, אך עשה זאת בדרכי נועם, תוך שהוא משתמש בדברים היוצאים מן הלב, ונכנסים אל הלב. בסגנון זה השתמש גם בכותבו את הספר הנידון.

על כוונתו לפרסם את הספר "פלא יועץ", מודיע המחבר בהקדמתו לספרו "אורות אלים", שם הוא מתחייב כי כל ההכנסות ממכירת ספר זה, ישמשו להדפסת הספר החדש.

המחבר מבטיח בהקדמה שכל מי שילמד בספרו - הוא ישלם לו בעין טובה<ref>"ואם אזכה לחזות בנועם ה' ולבקר בהיכלו, אשלם במיטבא לכל מאן דלמטי לי מנה הנאה" (הקדמת הפלא יועץ)</ref>.

שמו של הספר ניתן לו על פי הפסוק בספר ישעיהו . יועץ - על שום שהספר גדוש בעצות טובות, ופלא - ראשי תיבות של שם המחבר אליעזר פאפו' מן הסוף להתחלה.

הספר כולל 2 חלקים. בראשון 196 ערכים שונים, המסודרים בסדר אלפביתי, ובשני 195 ערכים נוספים. בסוף הספר העתיק המחבר את הקונטרס "אלפא ביתא - אותיות מחכימות" מאת רבי צבי הירש מנדבורנה. תוך שהוא מבטיח כי מי שישקוד על הקונטרס לקוראו פעם בשבוע, או פעם בחודש, ימצא חיים.

==קישורים חיצוניים==

;גרסאות מקוונות של הספר
* 
* 
* 
;חיבורים קשורים
* 
* 
;שיעורים בספר
* הרב דב ביגון, [http://www.meirtv.co.il/site/archive.asp?cat_id=13 מאגר שיעורים על הספר "פלא יועץ"]
* [http://shiurim.moreshet.co.il/web/series.asp?series=11 הרצאות הנוגעות לפלא יועץ] במאגר השיעורים להאזנה של אתר מורשת (דורש הרשמה קצרה)
* [http://taamu.co.il/?p=1620 שיעורים על 'פלא יועץ'] מהרב בועז שלום, באתר 'טעמו וראו', ארגון להפצת תורה ויהדות
* 

==הערות שוליים==

קטגוריה:ספרים בעברית
קטגוריה:ספרי מוסר
קטגוריה:ספרי המאה ה-19
ליל השועל

ליל השועל (באנגלית: Night of the Fox) הוא ספר מאת הסופר הבריטי ג'ק היגינס. הספר יצא לאור ב-1986. עלילת הספר עוסקת במבצעי המודיעין הגרמני והבריטי במלחמת העולם השנייה, על רקע יום הפלישה לנורמנדיה. הספר מבוסס על אירועים אמיתיים, אם כי חלק מן הדמויות והאירועים דמיוניים,
==עלילת הספר==
עלילת הספר מתרחשת בשנת 1944. במהלך תרגיל נחיתת סער אמפיבית שקיימו בעלות הברית בחופי סלפטון סנדס תקפו בהפתעה טרפדות גרמניות מספר ספינות בריטיות ואמריקניות וגרמו למותם של כ-600 חיילים. בעקבות התקיפה נעדר קולונל יו קלסו מחיל ההנדסה הקרבית של צבא ארצות הברית. קלסו הוא אחד מאותם קצינים שהופקדו על תכנון פלישת בעלות הברית לאירופה. כאשר נודע כי קלסו ניצל ונסחף לחופי האי ג'רזי המצוי תחת הכיבוש הנאצי מתעצמת הבהלה עשרות מונים. בריגדיר גנרל דוגל מונרו, המפקד על מחלקה ד' במנהלת המבצעים המיוחדים, מטיל על איש המבצעים הטוב ביותר שלו, הקולונל הארי מרטינו, לחלצו ואם לא ניתן לעשות כן אזי להתנקש בחייו במטרה להבטיח כי המידע שברשותו לא ייפול לידי הגרמנים.
==עיבודים לקולנוע ==
הספר עובד גם לסרט קולנוע משנת 1990, ומככבים בו מייקל יורק וג'ורג' פפארד כהארי מרטינו.
==קישורים חיצוניים==
* 

==הערות שוליים==

קטגוריה:ספרי 1986
קטגוריה:ספרות מלחמת העולם השנייה
קטגוריה:ספרי ריגול
קטגוריה:ספרים בריטיים
קטגוריה:ספרים שעובדו לסרטים
קטגוריה:ספרי הוצאת מודן
כידוד

כידוד היה שמו של עיתון מקומי שפעל בערד במשך 23 שנה, משנת 1966 ועד 1989. העיתון חולק חינם מדי שבוע ותפוצתו בראשית שנות השמונים הגיעה ל-3,000 עותקים, כמספר בתי האב בעיר באותן השנים. הוא נחשב לאחד מחלוצי המקומונים בישראל: קדם לו רק המקומון ערב ערב באילת, שהחל לצאת לאור ארבע שנים לפניו (לשם השוואה, המקומון הבאר שבעי "שבע" והמקומון החיפאי "כלבו" החלו לצאת לאור רק ב-1967).

את העיתון יזם וערך אלי זיו, ממייסדי העיר, שהיה גם איש עסקים וגם אחת מהדמויות הבולטות בתחום הספורט העירוני (כשחקן ומאמן כדורגל וכשחקן ומאמן טניס). אליו הצטרפה אשתו, רחל (רוחל'ה) זיו, ציירת, פסלת, מעצבת תלבושות ומעצבת תפאורות, וכיום אוצרת תערוכות. הגיליון הראשון יצא לאור בדצמבר 1966, תחת השם "מי ומה בערד". רק כעבור מספר גליונות הוחלט לקרוא לו על שמו של רכס כידוד, שעליו בנויה העיר (כידוד היא מילה מקראית יחידאית המופיעה בספר איוב, שמשמעותה: "ניצוץ"). העיצוב הגרפי של העיתונים הראשונים הוטל על המעצב הבאר שבעי, חזי מור, ורק כעבור מספר שנים, הפכה רוחל'ה למעצבת הבית.

ערד, שנוסדה ב-1962 כעיירת פיתוח, מרוחקת 45 ק"מ מבאר שבע. ערד של אותם הימים הייתה שונה בתכלית השינוי מערד של ימינו. בהיותה "העיר המתוכננת הראשונה בישראל", היא הציתה את דמיונם של רבים. עם זאת, בשל הריחוק הגאוגרפי מהמרכז ומיעוט האזכורים על ערד באמצעי התקשורת דאז (הרדיו והיומונים), היה "כידוד" המקור העיקרי למידע הדרוש לחיי הקהילה, הן בצד החדשותי והן בצד הפרסומי.

"כידוד" כלל ידיעות חדשותיות, הודעות של המועצה ומוסדות ציבור אחרים, מידע הכרחי לתושבים, וכמובן, מודעות פרסום של עסקים וארגונים שונים. בעיתון היו שלושה מדורים פופולריים במיוחד: רשימת הסרטים השבועית בקולנוע המקומי, מדור הספורט ומדור מכתבי הקוראים, "זה מרגיז אותי". בצד הפרסומי, הנהיג אלי זיו את השיטה "1+4" = פרסם ארבע מודעות וקבל את החמישית בחינם. הביטוי שהציג באופן המוחשי ביותר את תפקידו המרכזי של העיתון בחיי הקהילה העירונית היה: "בכידוד לא עוטפים דגים". 

וכך כתב העיתונאי יאיר שטרן על "כידוד" ועל אלי זיו, בפברואר 1972, בעיתון מעריב: בשנות השישים והשבעים התפתחו בערד קהילה תוססת ושוחרת תרבות ופעילות עסקית שוקקת, ולעיתון "כידוד" היה חלק חשוב בכך. ב-1980, נחנך בעיר בית הקולנוע "אורון", שהיה הגדול בישראל (כמו קולנוע "שחף" בתל אביב), עם תפוסה של 750 מקומות. עם פתיחתו, נרכשו לא פחות מ-1,500 מנויים לסדרת התיאטרון השנתי של "תרבות לעם", שהביאה לעיר מדי שנה 6–8 הצגות תיאטרון של מיטב תיאטראות ישראל. פירוש הדבר, שכל הצגה הועלתה פעמיים.

בעלי העיתון היו מעורבים גם בפעילות התרבותית בעיר. כך, למשל, שימשו אלי זיו כמפיק ורחל זיו כמלבישה בהפקה מיוחדת של המחזמר "יוסף וכתונת הפסים המשגעת", ב-1981, בשיתוף פעולה בין התיאטרון "הקאמרי" ובין קבוצת תיאטרון ערד, תזמורת ערד ואנשי ערד. מטעם הקאמרי השתתפו באותה ההפקה ששי קשת, תיקי דיין ואלברט כהן. ההצגה עלתה 5 פעמים על במת "אורון" בערד ואחר כך גם בתיאטרון הקאמרי עצמו. ב-1973 וב-1978, שימשה רחל זיו אוצרת של תערוכת אמני ערד.

זו גם הסביבה התרבותית שבה צמחו עיתונאים ואנשי במה ותקשורת ישראלים מוכרים, כמו הבמאי דורון צברי, הסופר גבי ניצן, המשוררת טל ניצן, העיתונאי יובל קרני ורבים אחרים. אבי בלשניקוב, לשעבר יו"ר ערוץ 10, מנכ"ל משרד התקשורת ומנכ"ל הכנסת, היה עורך מדור הנוער ב"כידוד" בתקופת לימודיו בתיכון.

==הערות שוליים==

מקומונים
קטגוריה:ישראל: שבועונים
קטגוריה:מקומונים
קטגוריה:ישראל: עיתונים
קטגוריה:ערד: תרבות
סירניקי

סירניקי (אוקראינית: сирники, רוסית:сырники. מכונה ברוסית גם טבורוז'ניקי, творожники ) הוא מאכל מזרח אירופאי, הנפוץ מטבח האוקראיני, רוסי, בלרוסי ואף הלטבי. סירניקי הם מין פנקייקים קטנים ועבים העשויים מגבינה לבנה, ביצים וקמח או סולת, המטוגנים בשמן צמחי, לעיתים עם תוספת חמאה. מוגשים לרוב כארוחת בוקר, לצד ריבה, דבש ושמנת חמוצה. סירניקי לרוב הם מתוקים, אך קיימות גרסות של סירניקי מלוחים, הכוללים בצל ירוק ופלפל.

==אטימולוגיה==
המילה "סירניקי" היא צורת רבים של המילה "סירניק" (אוקראינית: сирник), המגיעה מהמילה "סיר" (сир) שמשמעותה באוקראינית גבינה לבנה. בשפה הרוסית המילה הנפוצה יותר עבור גבינה לבנה היא "טבורוג" (רוסית:творог) ואילו המילה הרוסית "סיר" (сыр) לרוב מתארת גבינה צהובה דווקא, אינה כלולה במתכון. עם זאת, ברוסית השם סירניקי זהה לזה שם האוקראיני.

==הכנה==
הכנת בלילה ויצירת צורת פנקייק
סירנקי מקוחמים לאחר יצירת צורת פנקייק

הסירנקי מוכנים במספר שלבים. תחילה מערבבים גבינה לבנה עם ביצים וסולת או קמח ליצירת בלילה סמיכה מאוד. בשלב הבא מחלקים את הבלילה לכדורים קטנים ויוצרים צורות פנקייק קטנות ועבות. בשלב האחרון מעבירים את הסירניקי למחבת עם שמן חם ומטגנים משני הצדדים.

לעיתים מוספים תמצית וניל, סוכר, צימוקים ופירות יבשים. בגרסות מלוחות והפחות נפוצות מוסיפים שמיר, בצל ויורקות כמו תפוחי אדמה

הנהוג להגיש את הסירניקי עם שמנת חמוצה או רוטב מתוק, כגון ריבה, דבש או רסק תפוחים.

==גלריה==
<gallery>
RusSyrnikiKissel.JPG
Fest Opischmya 19.jpg
Fest Opischmya 13.jpg
Сирники.JPG
Syrniki.jpg

</gallery>
==קישורים חיצוניים==

==הערות שוליים==

קטגוריה:קינוחים
קטגוריה:קינוחי גבינה
קטגוריה:המטבח הבלארוסי
קטגוריה:המטבח האוקראיני
קטגוריה:המטבח הרוסי
נחשון הודי

נחשון הודי (שם מדעי: Anhinga melanogaster) הוא מין עוף מים ממשפחת הנחשוניים החי באזורי ביצות ואגמים שונים ברחבי הודו ודרום-מזרח אסיה.

לעוף זה מקור ארוך ומחודד, המזכיר מראה של אנפה, אך הוא טובל רוב זמנו במים ושוקע בהם עד הצוואר. אורכו של הנחשון 86-94 ס"מ ומשקלו 900-2,600 גרם. מוטת כנפיו יכולה להגיע ל-120 ס"מ.

הנחשון בעל בטן שחורה, כנפיים חומות בהירות וצוואר חום וראש בהיר עם מקור צהוב ארוך. הצוואר חזק ובעל 9 חוליות ומותאם להתכווצות וספיגת זעזועים בעת זינוק למים. בניגוד לשאר עופות המים לנחשון אין בלוטות שומן, כך שהוא יכול לטבול כולו במים בלי בעיה אך נאלץ לייבש את הכנפיים על הגדה בסוף הרחצה.

הוא חי ברחבי דרום-מזרח אסיה והודו בביצות, נהרות ואגמים טרופיים. הוא ניזון מדגים שונים כשהוא טבול במים. בעת מציאת דג הנחשון תופס אותו ואז מעיף אותו מעל לפני המים ועם המקור דוקר אותו ואז בולע אותו בעודו במים.

אחרי הטבילה הנחשונים עולים ליבשה להתייבש ואינם יכולים לעוף במשך זמן ההתייבשות. לעיתים הם נמצאים יחד עם קורמורנים באותם אתרים.

==קישורים חיצוניים==

נחשון בחבל [[ראג'סטאן שבהודו.]]

==הערות שוליים==

קטגוריה:טקסונים שתוארו בידי תומאס פננט
קטגוריה:נחשוניים
קטגוריה:הודו: עופות
קטגוריה:בעלי חיים שתוארו ב-1769
קטגוריה:סינגפור: עופות
קטגוריה:האיים המלדיביים: עופות
נחשון אוסטרלי

נחשון אוסטרלי (שם מדעי: Anhinga novaehollandiae) הוא מין עוף מים ממשפחת הנחשוניים החי במקווי מים באינדונזיה, גינאה החדשה, אוסטרליה וניו זילנד.
== מאפיינים ==
אורכו של הנחשון 86–94 ס"מ ומשקלו עד 2.6 ק"ג. הוא בעל מקור ארוך ומחודד בצבע צהוב והוא בעל צוואר ארוך בצבע חום, כנפיים חלשות שחורות, בטן לבנה וזנב ארוך. בניגוד לעופות מים אחרים הוא חסר בלוטות שומן, כך שהוא טבול כולו במים ויכול לצלול בלי בעיה אך חייב לייבש את כנפיו בסוף הרחצה כדי שיתייבשו.

הוא מצוי באגמים, ביצות, נהרות וביצות של מים מתוקים וגם של מים מליחים באינדונזיה, גינאה החדשה, אוסטרליה וניו זילנד. הוא מצוי גם בסביבות יבשות בעלות מקווי מים קטנים יותר באוסטרליה וכן בביצות מלוחות.

כשהנחשון במים הוא טבול עד לצווארו הארוך, דמוי הנחש, במים ומחפש דגים קטנים. כשהוא מוצא דג הוא מעופף אותו מעל המים ואז דוקר אותו, הורג אותו ובולע אותו תוך כמה ניסיונות. כמו כן הוא ניזון מצבי מים צעירים וחסרי חוליות שונים כמו דיונונים קטנים, תולעים וחרקי מים.

אחרי הרחצה הנחשון עולה ליבשה כדי לייבש את הכנפיים.

==גלריה==
<gallery mode=packed>
Australasian Darter RWD.jpg
Anhinga novaehollandiae Zillman, Brisbane 1.jpg
Darter - Anhinga novaehollandiae, Victoria, Australia.jpg
Australian Darter 1 (14789629671).jpg
</gallery>

==קישורים חיצוניים==

==הערות שוליים==

קטגוריה:בעלי חיים שתוארו ב-1847
קטגוריה:טקסונים שתוארו בידי ג'ון גולד
קטגוריה:נחשוניים
קטגוריה:אוסטרליה: עופות
קטגוריה:מזרח טימור: עופות
אברהם קפלן (ראש ישיבה)

הרב אברהם קפלן (נולד ב-1970) הוא ראש ישיבת נתיב הדעת בירושלים.

==ביוגרפיה==
נולד בשכונת בית וגן בירושלים לרב נפתלי קפלן מוותיקי המשגיחים בעולם הישיבות, בנערותו למד בישיבת תפארת התלמוד של הרב שינקר בירושלים ובישיבה גדולה בישיבת בית מתתיהו בראשות הרב ברוך ויסבקר. 

נישא לצפורה ברלין, ולאחר נישואיו התגורר בירושלים והחל ללמוד בישיבתו של הרב חזקיהו יוסף שרייבר, שנודע בדרך לימודו המקורית, והפך לאחד מתלמידיו הבולטים. תקופה מסוימת שימש כמשיב בישיבתו של הרב שרייבר, וכיהן במקביל בראשות כולל בירושלים.

בשנת ה'תשס"ט 2009 הקים בעזרת אביו את ישיבת נתיב הדעת, המכונה על שם משפחתו "ישיבת קפלן". הוא מכהן בראשות הישיבה יחד עם הרב ישראל בונם שרייבר, שמונה בהמלצת הרב אהרן ליב שטיינמן.

== משפחתו ==
אחיו הם הרב חיים יצחק קפלן, משגיח ישיבת חברון בגבעת מרדכי, והרב ניסן שלמה קפלן ראש ישיבת דעת אהרן.

בן דודו הוא הרב יצחק יודייקין ראש כולל בתל אביב ורב בישיבת מרכז הרב.

==קישורים חיצוניים==
* 
* 

קטגוריה:ירושלים: רבנים
קטגוריה:ראשי ישיבה ליטאים בישראל
קטגוריה:בוגרי ישיבת בית מתתיהו
קטגוריה:ישראלים שנולדו ב-1970
קטגוריה:רמות אלון: רבנים
שער הכוונות

שער הכוונות הוא שמו של ספר קבלה מכתבי האר"י שכתב רבי חיים ויטאל העוסק בכוונות התפילה השבת ומועדי ישראל. זהו הספר השני בחשיבותו אצל המקובלים (הראשון הוא הספר עץ חיים).

==תוכני הספר וסדרו==
הספר עוסק בכוונות שיש לכוון על פי הקבלה במצוות ובתפילות שנוהגות שבכל יום ובאלה שנהוגות במועדי ישראל. בכל נושא ישנה דרשה אחת או יותר. ספר זה מהווה את הבסיס לסידור הרש"ש.
זה סדר הנושאים בספר:
===המצוות שבכל יום===
ברכות השחר, ציצית, תפילין, קדיש, קריאת שמע, תפילת שחרית, תפילת העמידה, תחנון, קריאת התורה, תפילת מנחה, תפילת ערבית, קריאת שמע על המיטה, תיקון חצות.

===שבת ומועדים===
קבלת שבת, תוספת שבת, תפילת ערבית של שבת, קידוש, סעודות שבת, אסרו חג, פסח, חג שבועות, בין המצרים, תשעה באב, ראש השנה, יום הכיפורים, סוכות, חנוכה, פורים.

==פירושים על הספר==
* הי"ם הגדול - הגהות הרב יעקב מונסא על שער הכוונות.
* יפה שעה - פירושו של הרב שלמה הכהן, מחכמי סלוניקי.
* שמן ששון - פירושו של הרב ששון בכר משה (פרסיאדו), מחכמי ישיבת המקובלים בית אל
* הגהות וביאורים - הערות וליקוטים שערך הרב מנחם מנכין היילפרין, מקובל ירושלמי שהדפיס וההדיר ספרי קבלה רבים מעוטרים בהגהותיו.
* מעיל אליהו - הערות רבי אליהו מני, רבה של חברון.
* מתוק מדבש - פירוש של הרב דניאל פריש.
* גלי הים - פירושים וחידושים של הרב יעקב משה הלל.
* טיב הכוונות - פירושים של הרב גמליאל רבינוביץ, מרבני ישיבת שער השמים.
* נקודות הכסף - פירוש לשער הכוונות מאת הרב יחזקאל בינג מבני ברק.

==מובאות מהספר בספרות ההלכה==
השפעת הספרות הקבלית על ספרי ההלכה היא מרובה מאוד, ובפרט במה שנוגע למנהגים. להלן כמה דוגמות לכך:
===ברכת הנותן ליעף כח===
אף שהשולחן ערוך כתב שאין לברך את ברכת הנותן ליעף כח (אחת מברכות השחר), מכל מקום נוהגים לברך אותה:
.

===מנהג ההקפות של שמחת תורה===
.

==קישורים חיצוניים==

* 

==הערות שוליים==

קטגוריה:כתבי האר"י
קטגוריה:ספרי קבלה
*
איה תעופה

איה תעופה (נוסדה בשנת 2005) היא חברת תעופה מסחרית ישראלית, ובית ספר לטיסה AyA-Aviators, בעלת רישיון הפעלה מבצעי רשות התעופה האזרחית, המתמחה בין השאר בצילומי אוויר, מיפוי, מדידה, ניסויי טיסה לתעשיות ביטחוניות ובטיסות לאנשי עסקים. החברה פועלת משדה התעופה הרצליה ומנמל התעופה בן-גוריון. החברה גם ידועה כחברה האזרחית ממנה יצאו מירב הטייסים האזרחיים אשר החלו לעבוד בחברות התעופה הגדולות כגון אל על, ארקיע, ישראייר וק.א.ל., ההערכה היא, כי כיום מועסקים בחברות אלה מעל ל-50 טייסים אשר צמחו באיה תעופה.

== היסטוריה ==
החברה הוקמה על ידי הילה דגן ואסף יהלום בשנת 2005, על רקע חוסר במטוסים המסוגלים לביצוע טיסות מיפוי מיוחדות עבור גורמים ממשלתיים, ושמסוגלים לשאת פלטפורמות צילום מורכבות. בשנים הראשונות הפעילה החברה את המצלמה של המרכז למיפוי ישראל ושל גופים נוספים באמצעות מטוסיה. לצורך כך הותקנו במטוסי החברה חורים מיוחדים בבטן המטוסים בקוטר של עד 60 ס"מ, על מנת לבצע צילומים אנכיים לצרכים שונים, למפות, ולאורטופוטו.

בשנת 2011 קיבלה החברה רישיון הפעלה עצמאי, ומאז התפתחה לטיסות נוספות ולשווקים חדשים, טיסות פרטיות וטיסות ליעדים קרובים בארץ ולחו"ל כמוניות אוויר, שבהן מוזמן המטוס בדומה להזמנת מונית ספיישל.

איה תעופה מפעילה קווי טיסה לקפריסין ולאיי יוון ולחלק ממדינות ערב, וקו למנחת עין יהב. החברה מציעה בין השאר גם מטוסים קלים להשכרה.

איה תעופה בעלת רישיון לניהול בית ספר לטיסה,ובו מסמיכה מאות טייסים לסוגי הסמכות ורישיונות שונים תחת המותג AyA-Aviators.

בנוסף מעניקה החברה שירותי הטסה בתחומים המשיקים באופיים לתחומי הפעילות העיקרית: נשיאת מצלמות החברה הממשלתית למיפוי; השכרת מטוסים לחברות ביטחוניות לטובת פיתוחי מוצר וניסוי טיסה; סוכני טיסות בטיסות פנים ארציות.
בנוסף, הקימה החברה בשנת 2019 תחום נפרד תחת רישיון הפעלה ספציפי אווירונים קלים למיפוי לחקלאות, ממנחת ראשון לציון.

החברה פועלת משדה התעופה הרצליה ומנתב"ג.

בחברה מועסקים שמונה אנשי מנהלה ו-24 טייסים.

== הנהלת החברה ==
החברה נמצאת בבעלות ובניהול עו"ד הילה דגן, המשמשת כמנכ"ל; אסף יהלום, המשמש סמנכ"ל החברה וכקברניט בארקיע ודוד איזנברג, המשמש כאחראי כשירות אווירית.

== צי המטוסים ==
{| class="toccolours sortable" border="1" cellpadding="3" style="border-collapse:collapse"
|- bgcolor=#81BEF7
!מטוס
!מהירות שיוט
|-
|ססנה טורבו 207 - בעל 8 מושבים המשמש לניסויי טיסה מיוחדים ומיפוי
|מהירות שיוט 145 קשרים בגובה 10,000 רגל
|-
|ארבעה מטוסי לימוד טיסה וצילום אוויר מסוג ססנה p 172 - בעלי 4 מושבים
|מהירות שיוט 120 קשרים בגובה 10,000 רגל
|-
|מטוס לימוד טיסה וצילום אוויר מסוג ססנה 172 XP - בעל 4 מושבים
|מהירות שיוט 120 קשרים בגובה 10,000 רגל
|}

את הססנה 207 רכשה החברה בשנת 2013.

=== מטוסי העבר ===
סופר צ'יפטיין PA31 - דו מנועי, בעל 10 מושבים, מהירות שיוט 180 קשרים בגובה 26,000 רגל. נרכש בשנת 2015, מהזמרת קיילי מינוג.

== קישורים חיצוניים ==
* 
* [http://www.aya-aviators.co.il אתר בית הספר לתעופה]
קטגוריה:חברות תעופה ישראליות
קטגוריה:צילום אוויר
קטגוריה:ישראל: חברות שהוקמו ב-2005
2014 UZ224

(כינוי לא רשמי "דידי" DeeDee) הוא גוף טרנס-נפטוני בחגורת קויפר שהתגלה על ידי צוות מאוניברסיטת מישיגן במסגרת פרויקט "סקר לחיפוש אנרגיה אפלה" . גוף זה בעל סבירות גבוהה להחשב ככוכב לכת ננסי במערכת השמש. נכון לשנת 2021 הוא הגוף השלישי המרוחק ביותר מהשמש, מרחקו הנוכחי הוא 89.7 יחידות אסטרונומיות (לאחר V774104 (103 יחידות אסטרונומיות) ואריס (96.2 יחידות אסטרונומיות) ).

==גילוי==
במסגרת סקר למיפוי וחיפוש אנרגיה אפלה ("Dark Energy Survey") נעשה צילום ואיתור של גופים רבים במערכת השמש. הצוות, בראשותו של דויד גרדס מאוניברסיטת מישיגן ביצע חיפוש באמצעות מכשיר מיוחד הנקרא "מצלמת אנרגיה אפלה" (DECam), הנועדה לבחון את קצב התפשטות היקום.
לאחר מספר תצפיות שבוצעו בין השנים 2013–2016, בוצע עיבוד מידע על התמונות. בעזרת תוכנה מיוחדת אשר פותחה לאיתור עצמים זזים בתוך המידע, ניתן לגלות עצמים חדשים בחגורת קויפר ובינם .

מהמידע ורצף התצפיות שהתקבל ניתן היה להכריז על מסלולו של . הIAU הכריז כי הוא עומד ברוב הקריטריונים הנדרשים לקביעת כוכב לכת ננסי. בינם: 
# הוא מקיף את השמש
# אינו ירח של כוכב לכת אחר
# הוא לא פינה את סביבתו

הקריטריון האחרון, דורש כי יהיה ל מספיק מסה כדי שצורתו תהיה עגולה, ונכון לאוקטובר 2016, אין מספיק מידע לקבוע זאת. עם זאת, בזמן ההכרזה על מציאת הגוף (אוקטובר 2016), אמרו החוקרים כי לגוף יש בקוטר של למעלה מ-400 ק"מ, וכי הם מאמינים שבעזרת המידע מטלסקופ החלל ALMA הם יצליחו להוכיח גם את נקודה זו.

==מסלול==
נכון לאוקטובר 2016, נמצא במרחק של 91.6 AU מהשמש והוא מתקרב אליה במסלולו. לפי החישובים, יש צפי כי הפריהליון יתרחש בסביבות שנת 2142, במרחק של 38 AU. 
נכון ל-2016, זהו הגוף השלישי במרחקו מהשמש, לאחר אריס ו-V774104, אף על פי שמרחקו הממוצע מהשמש גדול יותר מזה של אריס.
הבהירות המוחלטת שלו היא 3.5, ואילו הבהירות הנראית היא 23.2.

==קישורים חיצוניים==

* [http://www-personal.umich.edu/~gerdes/2014_UZ224.html דף מידע על ]

==הערות שוליים==

קטגוריה:גופים טרנס-נפטוניים
קטגוריה:כוכבי לכת מינוריים
נמל בית (אלבום)

נמל בית הוא אלבומה ה-29 של הזמרת חוה אלברשטיין, שיצא בשנת 1983.

==שירי האלבום==

* בתקליט: שירים 1–5 - צד א', שירים 6–11 - צד ב'.

==משתתפים באלבום==
* ניהול מוזיקלי ועיבודים: מנחם ויזנברג. מלבד שירים: 1, 3, 4, 5 - אלברט פיאמנטה. 6 - משה וילנסקי.
* מפיק: יוריק בן דוד.
* ניהול הפקה: אתי אנטה.
* עוזרת הפקה: מיכל ברנט.
* הוקלט באולפני "טריטון", 1983.
* טכנאי הקלטה: יעקב מורנו ודוד לוריא.
* עוזרי טכנאי: מרק רוטוול וסיריל.
* טכנאי מיקס: יעקב מורנו.
* עיצוב העטיפה: איריס שילר, מיכאל לוין.
* צילומים: ורדי כהנא.

== קישורים חיצוניים ==

קטגוריה:אלבומי חוה אלברשטיין
קטגוריה:אלבומים בעברית
קטגוריה:אלבומי חברת CBS ישראל
אליוט קוסגרוב

אליוט קוסגרוב (; נולד ב-8 באפריל 1972) הוא רב והוגה דעות יהודי-אמריקאי הנמנה עם הזרם השמרני ביהדות הקונסרבטיבית ומשמש כרב בית הכנסת פארק אבניו שבניו יורק. בנוסף משמש כחבר בנשיאות של בית המדרש לרבנים באמריקה, חבר מערכת כתב העת Conservative Judaism, חבר בוועד המנהל של כנסת הרבנים הקונסרבטיבית ועוד.
==ביוגרפיה==
קוסגרוב נולד בסנטה מוניקה שבקליפורניה. הוא הוסמך כרב בבית המדרש לרבנים באמריקה ב-1999. הוא בעל דוקטורט בתאולוגיה מאוניברסיטת שיקגו, עבודת הדוקטורט שלו עוסקת בדמותו של הרב לואי ג'ייקובס, מייסד התנועה הקונסרבטיבית בבריטניה.

הרב קוסגרוב הוא פעיל מרכזי בדיאלוג הבין-דתי בין יהודים לנוצרים, אירח את האפיפיור פרנציסקוס בבית-הכנס שלו וערך יחד עמו תפילה משותפת לזכר קורבנות פיגועי 11 בספטמבר. בינואר 2012 מונה ליועץ לעניינים בין-דתיים של הליגה נגד השמצה.

הרב קוסגרוב מרבה להתבטא בנושאים שונים העומדים על הפרק ונוגעים לקהילה היהודית בארצות-הברית ולמדינת ישראל. בין השאר הוא פועל על-מנת לקרב בין הקהילה היהודית אמריקאית לקהילה הישראלית אמריקאית. בשנת 2013 הציע להפוך את הסדר של תהליך הגיור באופן בו ראשית יתקבלו הגרים ורק לאחר מכן יחלו בלימודי יהדות; הצעה זו שהובאה כחלק מביקורת מקיפה על הגישה הקונסרבטיבית ביחס לתהליך הגיור ולנישואי תערובת עוררה שיח ער בקרב רבנים והוגי דעות יהודים אמריקאים.

==ספריו==

==קישורים חיצוניים==
* [https://pasyn.org/about-us/staff/rabbis הדף של הרב קוסגרוב באתר בית-הכנסת "פארק אבניו"] 
* [http://blogs.timesofisrael.com/author/elliot-j-cosgrove/ מאמריו של הרב קוסגרוב] באתר Times of Israel.
* [http://forward.com/author/elliot-cosgrove/ מאמריו של הרב קוסגרוב] באתר Forward.
* [https://www.youtube.com/watch?v=4GOfKHiAidM ריאיון עם הרב קוסגרוב] ב-Jewish Broadcasting Service.
* [https://www.youtube.com/watch?v=1d803CmCFSg דו-שיח בין הרב קוסגרוב למיכה גודמן באשר למקומו של האל בדת] ב-Jewish Broadcasting Service.
* [http://nostradamus.net/images/jewish/PAS-combo.pdf טקס ההסמכה של הרב קוסגרוב כרב בית הכנסת "פארק אבניו"]
* ורד קלנר, [http://www.globes.co.il/news/docview.aspx?did=1001051240 האזהרה החריפה של יהדות ארצות הברית לעבר ישראל], גלובס, 11 ביולי 2015.
* 

===דרשותיו===
* [https://www.youtube.com/watch?v=h6hxnsnu9Rg דרשה לראש השנה תשע"ו].
* [https://www.youtube.com/watch?v=-7hw4u_K9XU דרשה ליום כיפור תשע"ו].
* [https://www.youtube.com/watch?v=xGfndFBKUlk משמעותה של מערכת הבחירות ב-2016 ליהודי ארצות-הברית].
* 

===מאמריו בעיתונות הישראלית===
* 
* 

==הערות שוליים==

קטגוריה:רבנים קונסרבטיבים אמריקאים
קטגוריה:ניו יורק: רבנים
קטגוריה:סגל בית המדרש לרבנים באמריקה
בריאן קבסאס

בריאן אלפרדו קבסאס סגורה (בספרדית: Bryan Alfredo Cabezas Segura; נולד ב-20 במרץ 1997 בקבדו שבאקוודור) הוא כדורגלן אקוודורי המשחק בעמדת הקשר בקבוצת אמלק.

== קריירת מועדונים ==

=== אינדפנדיינטה דל ואיה ===
בשנת 2011 הגיע קבסאס למחלקת הנוער של אינדפנדיינטה דל ואיה מליגת העל האקוודורית. ב-15 בדצמבר 2012 הוא ערך את הופעת הבכורה שלו במועדון, כשנכנס כמחליף בדקה ה-80 בהפסד 1-0 לליגה דפורטיבה אוניברסיטריה דה לוחה בשלהי עונת . זו הייתה הופעתו היחידה בליגה בעונה זו, ובעונת חזר לשחק בשורות מחלקת הנוער של המועדון. בעונת היה קבסאס שחקן מפתח בקבוצה הבוגרת של המועדון, כשהוא עורך 43 הופעות ליגה ומבקיע שלושה שערים. בעונת היה קבסאס שחקן מפתח בהגעתה של אינדפנדייטה דל ואיה לגמר גביע ליברטדורס נגד אתלטיקו נסיונל, בו הפסידה קבוצתו. בליגה הוא ערך 18 הופעות ליגה והבקיע שער אחד, כשהוא עוזב את המועדון באמצע העונה.

=== אטלנטה ===
ב-8 באוגוסט 2016 חתם קבסאס באטאלנטה מהסרייה א'.

== קישורים חיצוניים ==

קטגוריה:כדורגלנים אקוודורים
קטגוריה:קשרי כדורגל אקוודורים
קטגוריה:כדורגלני אטאלנטה
קטגוריה:כדורגלני פנאתינאיקוס
קטגוריה:כדורגלני פלומיננסה
קטגוריה:כדורגלני נבחרת אקוודור
קטגוריה:אקוודורים שנולדו ב-1997
בן שושן

בן שושן הוא שם משפחה יהודי הנפוץ בעיקר בקרב יהדות צפון אפריקה. פירושו ככל הנראה נגזר מן המילה העברית שושנה שהפכה לשם פרטי, ולא משם העיר הפרסית שושן. השם משתייך ככל הנראה למגורשי ספרד כיוון שבאנדלוסיה ישנה קידומת "בן" לשמות משפחה עם יחוס לשם האב או אם.

שם זה מופיע בתקופת הראשונים.

בספרו של יצחק בער מופיעה משפחת בן שושן כאחת מן המשפחות היהודיות שישבו בעיר טולדו. בעיר זו התקיים בימי הביניים בית כנסת בשם אבן שושן שלימים הוסב לכנסייה בשם סנטה מריה לה בלנקה.

הגרסאות של שם משפחה זה בלועזית: Ben Soussan, Bensussan, Bensusan, Ibn Shushan. Xuxen.

==לקריאה נוספת==
* הרב יעקב משה שורקין, [https://www.hebrewbooks.org/pdfpager.aspx?req=64180&st=&pgnum=222&hilite= פירוש רבי יוסף שושן לשיר השירים] (ובהקדמה תולדות משפחת אבן שושאן בספרד), באתר היברובוקס
* הרב חיים ברודי, [https://tablet.otzar.org/#/b/639196/p/-1/t/10.40.13399393559879247/fs/mALbl3Py3wL0lgfDr3ZzRxbqTB8iLPDFt3mdWwhB9ymL/start/1275/end/1305/c על שושן עדות], באתר אוצר החכמה

==הערות שוליים==

קטגוריה:שמות משפחה ביהדות ספרד ופורטוגל
קטגוריה:שמות משפחה ביהדות צפון אפריקה
ופל בלגי

ופל בלגי הוא השם שניתן בצפון אמריקה לוופל העשוי מתערובת קלה יותר, ריבועים גדולים יותר ועמוקים יותר, לעומת הוופל האמריקאי. הוופלים הבלגיים הותפחו במקור על ידי שימוש בשמרים, אך כיום נהוג להשתמש בסודה לשתייה.

במטבח הבלגי ישנים מתכונים שונים לוופלים, ביניהם ניתן למנות את "ופל בריסל" (בהולנדית: Brusselse wafel) ו"ופל לייז'" (בצרפתית: Gaufre de Liège) (שמקורם בבריסל ובלייז'), אך לאף אחד מהם לא קוראים ופל בלגי.

באמריקה נהוג לאכול את המאפה כארוחת בוקר. לוופל הבלגי נהוג להוסיף (בעיקר בארצות הברית) קצפת, אבקת סוכר, פירות רכים, סירופ שוקולד וחמאה או מרגרינה. ניתן לכסות את הוופל בגלידת וניל ובפירות טריים דוגמת תותים ולהגישו כקינוח.

==היסטוריה==

במקור, הוא זכה לחשיפה גדולה יותר לאמריקאים על ידי בלגי בשם ולטר קליימן ביריד שנערך בשנת 1962 בסיאטל. הוופל הוגש כקינוח עם כדורי גלידה ותותים. הוופל הבלגי צבר פופולריות נוספת לאחר שהוצג ביריד העולמי בניו יורק בשנת 1964 בפארק פלאשינג מדוז. הופל הוצג לרוכשים על ידי מוריס ורמרש מבריסל, בלגיה, ונקרא ופל בל-גם. הופל היה וריאציה של ופל בריסל, וורמרש שהבין שאמריקאים רבים לא מקשרים את בריסל בתור בירת בלגיה החליט לשנות את שם המאכל. הוופל הוגש ביריד עם קצפת ותותים ונמכר במחיר של דולר אמריקאי. 

==קישורים חיצוניים==

קטגוריה:המטבח הבלגי
קטגוריה:קינוחים
קטגוריה:מאכלים לאומיים
עונת 1982/1983 בגביע אירופה לאלופות בכדורגל

עונת 1982/1983 בגביע אירופה לאלופות בכדורגל הייתה העונה ה-28 של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-26 באוגוסט 1982 ותחרות הסתיימה ב-25 במאי 1983. 

בתחרות השתתפו 33 קבוצות. 

משחק הגמר נערך באצטדיון האולימפי שבאתונה. התחרות הסתיימה בניצחון של המבורג בפעם הראשונה בתולדות המועדון. לאחר שש שנים שבהן קבוצה אנגלית זכתה בגביע, היא עברה לגרמניה המערבית.

==מתכונת התחרות==
בתחרות השתתפו 33 קבוצות. כל הקבוצות חולקו לזוגות ונפגשו בשיטת משחק בית ומשחק חוץ לקביעת הקבוצה שתעפיל לשמינית הגמר. 

בכל השלבים למעט משחק הגמר נערכו משחק בית ומשחק חוץ. חוק "שער חוץ", היה בתוקף לכל שלבי התחרות. במקרה שאין אפשרות להגיע להכרעה תוך יתרון שער חוץ, המנצח נקבע בסדרת בעיטות עונשין.

==השלבים המתקדמים==

==ראו גם==
* גמר גביע אירופה לאלופות 1983

==קישורים חיצוניים==
* 

* [http://www.uefa.com/uefachampionsleague/season=1982/index.html נתונים מאתר אופ"א]

קטגוריה:תחרויות כדורגל ב-1982
קטגוריה:תחרויות כדורגל ב-1983
קטגוריה:עונות בליגת האלופות
עבדול בה

עבדול בה (בצרפתית: Abdoul Ba; נולד ב-8 בפברואר 1994 בדקר שבסנגל) הוא כדורגלן מאוריטני המשחק בעמדת הבלם באל-אהלי טריפולי מליגת העל הלובית ובנבחרת מאוריטניה.

== קריירת מועדונים ==
בה נולד בדקר שבסנגל. בשנת 2008 הצטרף למחלקת הנוער של לאנס הצרפתית. ב-17 באוקטובר 2014 ערך בה את הופעת הבכורה שלו במועדון, כשנכנס כמחליף בדקה ה-63 בהפסד 1–3 לפריז סן-ז'רמן במסגרת המחזור העשירי בליגת העל הצרפתית לעונת . בה ערך 9 הופעות ליגה בעונה זו, שהסתיימה בירידת הקבוצה לליגת המשנה הצרפתית. בעונת ערך בה 19 הופעות ליגה.

== קריירה בינלאומית ==
ב-8 בספטמבר 2013 ערך בה את הופעת הבכורה שלו בנבחרת מאוריטניה, כששיחק 90 דקות בתיקו 0-0 נגד נבחרת קנדה במשחק ידידות.

== קישורים חיצוניים ==

קטגוריה:כדורגלנים מאוריטנים
קטגוריה:בלמי כדורגל מאוריטנים
קטגוריה:כדורגלני לאנס
קטגוריה:כדורגלני אוסר
קטגוריה:כדורגלני נבחרת מאוריטניה
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:סנגלים שנולדו ב-1994
קטגוריה:מאוריטנים שנולדו ב-1994
מיכאל יערן

סא"ל מיכאל (מישה) יערן, 2008
מיכאל (מישה) יערן (נולד ב-7 באוקטובר 1952) הוא מנצח ומעבד מוזיקלי ישראלי. מנצחן של תזמורת צה"ל ושל האורקסטרה של ראשון.

==ביוגרפיה==
יערן נולד במוסקבה שבברית המועצות וגדל בטיגינה.

==מנצח תזמורת צה"ל==
ב-7 במאי 2003, מונה יערן למנצח תזמורת צה"ל והחליף את יצחק גרציאני שקדם לו. עם מינויו הוענקה לו דרגת ייצוג של רב-סרן ולאחר חודשיים הועלה לסגן-אלוף.

בתפקידו כמנצח תזמורת צה"ל היה אמון על איתור ומיון הנגנים בשלב מועמדותם לגיוס. הוא ניצח על תזמורת צה"ל בטקסי קבלות פנים, בטקסים ואירועים ממלכתיים, בעצרות ובקונצרטים, והכין את התזמורת לקראת אירועים אלה.

יערן ניהל את פעילויות ההעשרה המוזיקלית והפיתוח המקצועי לחיילי התזמורת, כגון: הרכבי נגינה, בחינות, סדנאות, כיתות אמן, שיתופי פעולה מקצועיים ועוד.
יערן מנצח על [[תזמורת צה"ל במשמר הכבוד למזכיר ההגנה האמריקאי ליאון פאנטה, 3 באוקטובר 2011]]

==חיים אישיים==
מיכאל מתגורר בעיר ראשון לציון, נשוי לרוזי/ה, אב לשלושה ילדים, וסב לשלושה נכדים.

==קישורים חיצוניים==

יערן
יערן
קטגוריה:ישראלים ילידי ברית המועצות
קטגוריה:מנצחי תזמורת צה"ל
קטגוריה:רבי-סרנים בצה"ל
קטגוריה:סגני-אלופים בצה"ל
קטגוריה:ישראלים שנולדו ב-1952
Tilt

Tilt (הטיה) הוא אלבום האולפן ה-12 של הזמר-יוצר סקוט ווקר.

==האלבום==
האלבום יצא בממלכה המאוחדת ב-8 במאי 1995, בלייבל "פונטנה" של פיליפס רקורדס. האלבום הוא הפרק הראשון של טרילוגיית אלבומים, הכוללת אותו, את המשכו "The Drift" ואת האלבום "Bish Bosch" שווקר הוציא ב-2012.

ווקר חיבר את מרבית שירי האלבום בין השנים 1991–1992, למעט השיר "Manhattan" שנכתב ב-1987 והשיר "Rosary" שהולחן ב-1993.

האלבום זכה לביקורות חיוביות ולהצלחה מסחרית ושווק גם בארצות הברית כעבור שנתיים מצאתו (1997).

האווירה באלבום היא במובהק מלנכולית, סוריאליסטית, מיסטית, דיסטופית ועשירה במסתורין. הטקסטים סתומים למראית עין, אך גדושים ברמיזות, הקשרים תרבותיים, פילוסופיים ופסיכולוגיים, משחקי מילים וצפנים. המוזיקה כוללת אלמנטים של אינדסטריאל ואוונגרד אירופי וכן מושפעת ממסורת ה"ליד". חלק מהשירים הם בהשתתפות התזמורת הסימפונית של לונדון. כל האלבום הוקלט בהופעה חיה באולפן, מבלי שנערכו תיקונים אחר כך.

== רשימת הקטעים באלבום ==

מהאלבום יצאו ארבעה סינגלים, בגרסאות מקוצרות: השיר "(Patriot (A single" באורך 4:40, שיר הנושא "Tilt" באורך 4:38 והשירים "Farmer in the City" באורך 4:37 ו-"The Cockfighter" באורך של 4:07.

==משתתפים==
* סקוט ווקר – עיבודים, הפקה מוזיקלית, שירה, שריקה ("Face on Breast"), גיטרה חשמלית ("Rosary"), רעיון לעטיפה;
* פיטר וולש – עיבודים, הפקה מוזיקלית, תוף בס ("...Bouncer See Bouncer"), שריקה ("Face on Breast");
* בריאן גסקוין – עיבודים תזמורתיים, קלידים, צ'לסטה, עוגב;
* דייוויד רודס – גיטרות;
* ג'ון גיבלין – גיטרה בס;
* איאן תומאס – תופים וכלי הקשה;
* אליזבת קני – תיאורבו ("Farmer in the City");
* רוי קרטר – אבוב ("Bouncer See Bouncer..." ,"Farmer in the City");
* יו ברנס – גיטרה ("'The Cockfighter", "Bolivia 95");
* אלאסדייר מאלוי – כלי הקשה ("'The Cockfighter", "Manhattan", "Bolivia 95");
* לואיס חארדים – כלי הקשה ("'The Cockfighter", "Manhattan", "Bolivia 95");
* אנדרו קרונשו – כלי נשיפה ("'The Cockfighter", "Bolivia 95"); קונצרטינה ("Manhattan").
* ג'ונתן סנואודן – חליל ("...Bouncer See Bouncer"), פיקולו ("Patriot");
* אנדי פינדון – חליל בס ("...Bouncer See Bouncer");
* רוי ג'ואיט – קלרינט ("...Bouncer See Bouncer");
* קולין פלברוק – אורגן המונד ("Face on Breast");
* גרג נואלס – צימבלום ("'Bolivia 95");
* ג'ון ברקלי – חצוצרות ("Patriot");
* התזמורת הסימפונית של לונדון.

==קישורים חיצוניים==

קטגוריה:אלבומי 1995
נאורה אבן-זהב

נאורה אבן-זהב (נולדה ב-11 באוקטובר 1947) היא ספורטאית פאראלימפית בעלת מדליות במקצועות האתלטיקה וחברת נבחרת הנשים בכדורסל כיסאות גלגלים.

אבן-זהב נולדה בבוקרשט למשפחת הלזינגר. בהיותה בת 4 חודשים עלתה לארץ ישראל ממחנות המעצר בקפריסין.

בגיל 8 חלתה בשיתוק ילדים ובשנת 1961 הצטרפה לפעילות במרכז הספורט לנכים והתאמנה באתלטיקה, סיף, חץ וקשת וכדורסל כיסאות גלגלים. היא התחרתה בתחרויות והשתתפה במשחקי סטוק מנדוויל.

ב זכתה עם נבחרת הנשים בכדורסל במדליית זהב. בתחרויות האתלטיקה זכתה בשתי מדליות כסף במירוץ כיסאות גלגלים ל-60 מטר ובמרוץ שליחים 4X40 וזכתה במדליית ארד בתחרות סללום. בתחרויות החץ וקשת סיימה במקום השביעי.

בשנת 1970 הייתה ממייסדי האגודה הישראלית לקליעה בחץ וקשת.

בשנים מאוחרות יותר השתתפה עם נבחרת הנשים בכדורסל כיסאות גלגלים בתחרויות המשחקים הפאראלימפיים ניו יורק וסטוק מנדוויל (1984) בהם זכתה הנבחרת במדליית כסף, והופעתה האחרונה עם נבחרת הכדורסל הייתה ב. בנוסף לקחת חלק ב-6 אליפויות אירופה ובשנת 1996 השתתפה באליפות העולם בבריטניה.

הייתה נשואה לספורטאי ספורט נכים ישראל אבן-זהב עד למותו ב-2024.

== קישורים חיצוניים ==

* [https://www.paralympic.org/neora-even-sahav פירוט השתתפותה בתחרויות המשחקים הפאראלימפיים] באתר הרשמי של IPC 
* [https://www.anatdraigor.com/63-hof-wbi נאורה אבן-זהב] באתר היכל התהילה לכדורסל נשים

קטגוריה:מדליסטיות פאראלימפיות ישראליות
קטגוריה:אלופות פאראלימפיות ישראליות
קטגוריה:זוכי מדליית כסף פאראלימפית מישראל
קטגוריה:זוכי מדליית ארד פאראלימפית מישראל
קטגוריה:אתלטים פאראלימפיים ישראלים
קטגוריה:קשתים פאראלימפיים ישראלים
קטגוריה:קשתיות ישראליות
קטגוריה:אתלטיות נכות ישראליות
קטגוריה:כדורסלנים פאראלימפיים ישראלים
קטגוריה:שחקניות כדורסל נכים ישראליות
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:אתלטים במשחקים הפאראלימפיים תל אביב (1968)
קטגוריה:קשתים במשחקים הפאראלימפיים תל אביב (1968)
קטגוריה:כדורסלנים במשחקים הפאראלימפיים תל אביב (1968)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:כדורסלנים במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:כדורסלנים במשחקים הפאראלימפיים סיאול (1988)
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:נפגעי פוליו ישראלים
קטגוריה:ספורטאי איל"ן
קטגוריה:ישראליות שנולדו ב-1947
קטגוריה:ישראלים שנולדו ב-1947
מיקובקטריום

מיקובקטריום (Mycobacterium) הוא סוג של אקטינובקטריה (Actinobacteria), עם משפחה משלו: מיקובקטריצאה (Mycobacteriaceae). מעל 190 מינים מוכרים בסוג זה. סוג זה כולל פתוגנים הידועים כגורמים למחלות קשות ביונקים, כולל שחפת (Mycobacterium tuberculosis) וצרעת (Mycobacterium leprae) בבני אדם. הקידומת היוונית "myco" פירושה "פטריות", ומרמזת על הדרך שבה נצפתה המיקובקטריה בצורה דמוית עובש על משטחי תרביות. המיקובקטריום נצבע באופן יציב-לחומצה (acid fast) ולא נצבע בצביעת גראם.

== תכונות מיקרוביולוגיות ==
=== מטבוליזם ומורפולוגיה ===
מיקובקטריה הם אירוביים. הם מתגיים בצורתם, לפחות ברוב השלבים אשר משכו תשומת לב אנושית מיקרוביולוגית עד כה; בנויים כמוטות ישרים או מעוקל מעט ברוחב שבין 0.2-0.6μm ואורך שבין 1.0-10μm. הם בדרך כלל חיידקים חסרי תנועה, למעט המינים מיקובקטריום מארינום (Mycobacterium marinum), שהוכח כי הם נעים בתוך מקרופאגים. למיקובקטריה יש קרום חיצוני, הם מכילים קפסולות, ורובם אינם יוצרים נבגים (אנדוספורות). מיקובקטריום מרינום ואולי גם מיקובקטריום בוביס הוצגו כיוצרי נבגים; עם זאת, מחקרים נוספים הביאו למחלוקת על כך. המאפיין הייחודי של כל מיני המיקובקטריום הוא שדופן התא שלהם עבה משל חיידקים רבים אחרים, בהיותו הידרופובי, שעוותי ועשיר בחומצות מיקוליות / מיקולטים. דופן התא מורכב משכבת מיקולטים (mycolates) הידרופובית ושכבת פפטידוגליקנים המוחזקים יחד על ידי רב-סוכר, ערבינוגלקטאן (arabinogalactan). דופן התא תורם משמעותית לקשיות של המיקובקטריה. המסלולים הביו-סינתטיים של רכיבי דופן התא הם מטרות פוטנציאליות עבור תרופות חדשות לשחפת.

==קישורים חיצוניים==

* 

==הערות שוליים==

קטגוריה:מחלות חיידקיות
קטגוריה:בקטריולוגיה
קטגוריה:שחפת
קטגוריה:חיידקים אמיתיים
עונת 1983/1984 בגביע אירופה לאלופות בכדורגל

עונת 1983/1984 בגביע אירופה לאלופות בכדורגל הייתה העונה ה-29 של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-14 בספטמבר 1983 ותחרות הסתיימה ב-30 במאי 1984. 

בתחרות השתתפו 32 קבוצות. 

משחק הגמר נערך בסטאדיו אולימפיקו, רומא. התחרות הסתיימה בניצחון של ליברפול בפעם הרביעית בתולדות המועדון. המשחק נגד רומא נערך באיצדיון הביתי שלה, ולמרות זאת היא הפסידה בבעיטות עונשין.

==מתכונת התחרות==
בתחרות השתתפו 32 קבוצות. כל הקבוצות חולקו לזוגות ונפגשו בשיטת משחק בית ומשחק חוץ לקביעת הקבוצה שתעפיל לשמינית הגמר. 

בכל השלבים למעט משחק הגמר נערכו משחק בית ומשחק חוץ. חוק "שער חוץ", היה בתוקף לכל שלבי התחרות. במקרה שאין אפשרות להגיע להכרעה תוך יתרון שער חוץ, המנצח נקבע בסדרת בעיטות עונשין.

==השלבים המתקדמים==

==ראו גם==
* גמר גביע אירופה לאלופות 1984

==קישורים חיצוניים==
* 

* [http://www.uefa.com/uefachampionsleague/season=1983/index.html נתונים מאתר אופ"א]
* 
* 

קטגוריה:תחרויות כדורגל ב-1983
קטגוריה:תחרויות כדורגל ב-1984
קטגוריה:עונות בליגת האלופות
יובל רותם

יובל רותם (נולד ב-21 במרץ 1959) הוא דיפלומט ישראלי שכיהן כמנכ"ל משרד החוץ, קודם לכן שימש כראש מערך הדיפלומטיה הציבורית במשרד החוץ, כראש מטה שר החוץ, וכשגריר ישראל באוסטרליה ובניו זילנד.

==ביוגרפיה==
רותם נולד בתל אביב לישראל ורחל פרנקל, ובגיל צעיר עברה משפחתו להתגורר בגבעתיים. הוא למד בתיכון עירוני ט' בתל אביב.

לאחר שירותו הצבאי השלים תואר ראשון ותואר שני במדעי המדינה ויחסים בינלאומיים באוניברסיטה העברית בירושלים. במסגרת התואר השני שלו, יצא לשליחות כעוזר פרלמנטרי לחבר הקונגרס דיק גפהארדט. עם השלמת התואר, החל לעבוד כטכנאי אק"ג בבית החולים איכילוב ובמקביל כעוזר פרלמנטרי בכנסת.

ב-1985, הצטרף רותם למשרד החוץ והחל את הליך ההכשרה שלו לתפקידי הדיפלומטיה. ב-1987 החל לשמש כיועץ בצוות של שר החוץ המכהן דאז, שמעון פרס, ושנתיים לאחר מכן, ב-1989 נשלח לתפקיד הראשון שלו בחוץ לארץ והחל לשמש כדובר ישראל באו"ם ובקונסוליה הישראלית בניו יורק. עם חזרתו ארצה, מילא שורה של תפקידים במשרד החוץ כגון מנהל לשכת השר, יועץ השר, עוזר סגן השר ועוד.

בין 1999-2004 כיהן רותם כקונסול כללי בלוס אנג'לס. ב-2007 מונה לשגריר ישראל באוסטרליה, וכיהן בנוסף כשגריר לא-תושב לפיג'י, לפפואה גינאה החדשה ולניו זילנד. ב-2013 סיים את תפקידו באוסטרליה, ובהמשך מונה לראש מערך הדיפלומטיה הציבורית במשרד החוץ.

באוקטובר 2016, עם התפטרותו של מנכ"ל משרד החוץ דורי גולד, החליט ראש הממשלה בנימין נתניהו למנות את רותם לממלא-מקום מנכ"ל משרד החוץ. ב-29 בדצמבר 2016 החליט ראש הממשלה למנותו למנכ"ל הקבוע. ב-18 ביוני 2020 נודע כי רותם ביקש לסיים את כהונתו, ושר החוץ גבי אשכנזי מינה במקומו את אלון אושפיז.

==קישורים חיצוניים==

==הערות שוליים==

קטגוריה:שגרירי ישראל באוסטרליה
קטגוריה:קונסולי ישראל בלוס אנג'לס
קטגוריה:מנכ"לי משרד החוץ
קטגוריה:דיפלומטים ישראלים
קטגוריה:שגרירי ישראל בניו זילנד
קטגוריה:בוגרי תיכון עירוני ט' (תל אביב)
קטגוריה:בוגרי האוניברסיטה העברית בירושלים
קטגוריה:שגרירי ישראל בפיג'י
קטגוריה:ישראלים שנולדו ב-1959
הפארק האולימפי (סידני)

הפארק האולימפי של סידני (באנגלית: Sydney Olympic Park) הוא מתחם ספורט הממוקם בעיר סידני, בו מרוכזים חלק מהמתקנים שלקחו חלק באירוח המשחקים האולימפיים בשנת 2000.

== מתקנים ==
* אצטדיון אוסטרליה - הוא אצטדיון המארח משחקי קריקט, רוגבי כדורגל ועוד. באולימפיאדת סידני אירח את תחרויות האתלטיקה והכדורגל עד אז הכיל 110,000 מקומות. לאחר המשחקים בוטלו ממסלולי האתלטיקה וכיום מכיל 83,500.
* סידני סופרדום - הוא אולם ספורט ובו משחקת סידני קינגס. באולימפיאדת סידני (2000) אירח את תחרויות ההתעמלות מכשירים והכדורסל. הכיל דאז 21,000 מקומות ישיבה, וכיום מכיל 18,000 מקומות ו-21,000 באירועים.
* אצטדיון שווגרד סידני - אצטדיון קריקט מכיל 24,000 מקומות. אירח את תחרויות הבייסבול והקרב חמש מודרני.
* מרכז ההוקי של סידני - אצטדיון הוקי שדה מכיל 8,000 מקומות. אירח את תחרויות ההוקי שדה.
* מרכז הטניס של סידני - מרכז טניס אם תפוסה של 10,000 מקומות. אירח את תחרויות הטניס.
* מרכז הספורט מים סידני - בריכת שחייה שחולקה שלשני חלקים וכל חלק הכיל 10,000 מקומות. החלק השני נהפך לבריכה ציבורית.
* סטיט ספורט סנטר - אולם ספורט נפתח ב-1984 בעבר שיחקה בו סידני קינגס אירח את תחרויות הטניס שולחן והטאקוונדו מכיל 5,000 מקומות.
* The Dome and Exhibition Complex - הוא מרכז תערוכות שאירח את תחרויות הכדורסל, כדוריד, התעמלות אומנותית, כדורעף, בדמינטון וקרב חמש מודרני. לאחר המשחקים נהפך לאולם אירועים.

== גלריה ==
<gallery>
קובץ:Stadium Australia 2.jpg|האצטדיון האולימפי
קובץ:Sydney Olympic Park Aquatic Centre.jpg|מרכז הספורט מים סידני
קובץ:Sydney Olympic Park Hockey Centre.jpg|מרכז ההוקי של סידני
קובץ:NSW Tennis Centre outside.jpg|מרכז הטניס של סידני
קובץ:Sydney Showground Stadium 2015-8-9.jpg|אצטדיון שווגרד סידני
קובץ:Qudos Bank Arena - April 2016.JPG|סידני סופרדום
קובץ:Sydney Olympic Park Showground Hall.JPG|The Dome and Exhibition Complex
</gallery>

== קישורים חיצוניים ==

* 

קטגוריה:ערכים שבהם תבנית בריטניקה אינה מתאימה
קטגוריה:סידני: ספורט
קטגוריה:אוסטרליה: אצטדיונים ומתקני ספורט
קטגוריה:אולימפיאדת סידני (2000)
קטגוריה:סידני: מבנים
משה פלד (ספורטאי)

משה פלד (1923 – 4 בדצמבר 1976) היה ספורטאי ספורט נכים ישראלי. מנציגי ישראל במשחקים הפאראלימפיים הראשונים.

==ביוגרפיה==
פלד נולד בפולין ועלה לארץ ישראל ב-1942. השתתף במלחמת העצמאות ונפצע בקרבות באזור הקסטל.

לאחר שיקומו החל לעסוק בספורט נכים והשתתף בתחרויות משחקי סטוק מנדוויל. ב-1954 התחרה בשני משחים וזכה במדליית ארד במשחה 30 יארד בסגנון חזה. ב-1955 התחרה בשחייה והיה חבר נבחרת הכדורסל שזכתה במדליית ארד. ב-1957 התחרה במספר משחים, בכדורסל ובטניס שולחן.

ב היה חבר בנבחרת כדורסל כיסאות גלגלים ושותף לזכייה במדליית ארד.

ב התחרה בשש תחרויות אתלטיקה: בקרב חמש (מקום 12), בזריקת דיסקוס (מקום 21), בהדיפת כדור ברזל (מקום 40), בהטלות כידון (מקומות 39 ו-74) ובזריקת אלה (מקום 42). בתחרויות חץ וקשת סיים במקום ה-24.

ב התחרה בקרב חמש (מקום 14) ובחץ וקשת (מקום 40).

בשנת 1970 היה ממייסדי האגודה הישראלית לקליעה בחץ וקשת.

פלד נפטר ב-1976 והוכר כחלל צה"ל בהיותו נכה צה"ל שנפטר לאחר השירות.

==קישורים חיצוניים==

* 
* [https://www.paralympic.org/moshe-feld פירוט השתתפותו בתחרויות המשחקים הפאראלימפיים] באתר הרשמי של IPC 

קטגוריה:ספורטאים רב תחומיים
קטגוריה:זוכי מדליית ארד פאראלימפית מישראל
קטגוריה:שחיינים נכים ישראלים
קטגוריה:אתלטים נכים ישראלים
קטגוריה:אתלטים פאראלימפיים ישראלים
קטגוריה:שחקני כדורסל נכים ישראלים
קטגוריה:כדורסלנים פאראלימפיים ישראלים
קטגוריה:קשתים פאראלימפיים ישראלים
קטגוריה:ספורטאים ישראלים במשחקים הפאראלימפיים רומא (1960)
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:כדורסלנים במשחקים הפאראלימפיים רומא (1960)
קטגוריה:אתלטים במשחקים הפאראלימפיים תל אביב (1968)
קטגוריה:קשתים במשחקים הפאראלימפיים תל אביב (1968)
קטגוריה:אתלטים במשחקים הפאראלימפיים היידלברג (1972)
קטגוריה:קשתים במשחקים הפאראלימפיים היידלברג (1972)
קטגוריה:ספורטאים נכי צה"ל
קטגוריה:ישראלים ילידי פולין
קטגוריה:נכי צה"ל שהוכרו לאחר מותם כחללי צה"ל
קטגוריה:אישים הקבורים בבית הקברות מורשה
קטגוריה:ישראלים שנולדו ב-1923
קטגוריה:ישראלים שנפטרו ב-1976